आयुष मंत्रालय के अधीन राष्‍ट्रीय औषधीय पादप बोर्ड (एनएमपीबी) 20-21 अगस्‍त,2016 को जयपुर में जड़ी-बूटियों पर एक राष्‍ट्रीय अभियान की शुरुआत करेगा। यह अभियान जयपुर के दुर्गापुर में कृषि प्रबंधन राज्‍य संस्‍थान में आरंभ किया जाएगा। अभियान में जड़ी-बूटियों की खेती में लगभग 500 किसान हिस्‍सा लेंगे। इस अवसर पर चर्चा-बैठक और गोष्‍ठी का आयोजन भी किया जाएगा, जिसमें औषधीय पौधों से संबंधित किसान, विशेषज्ञ, व्‍यापारी, उद्योग और अन्‍य हितधारक शामिल होंगे। इस आयोजन से अधिकतर हितधारकों को लाभ होगा।